
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 68
din 26 martie 2015
privind aprobarea implementării de către Municipiul Sighişoara, în calitate de partener,
a proiectului „Muster” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”)
din cadrul Programului de Finanţare Europa pentru Cetăţeni,  precum şi asigurarea
fondurilor necesare implementării acestui proiect
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 7038/23.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;
Ţinând cont de informarea primită din partea partenerului lider al proiectului, Municipaliatea din Città di Castello - Italia privind  aprobarea spre finanţare a proiectului „MUSTER” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”) din cadrul programului Europa pentru Cetăţeni al Comisiei Europene;
Având în vedere lista proiectelor aprobate, ce poate fi consultată la adresa https://eacea.ec.europa.eu/sites/eacea-site/files/nt_r2_2014.pdf, unde se confirmă numele partenerului lider  Città di Castello, precum şi titlul proiectului aprobat;

Având în vedere Raportul de specialitate nr. 7037/23.03.2015 al Biroului Achiziţii, Accesare Fonduri Europene, Management Proiecte, prin care se propune aprobarea implementării de către Municipiul Sighişoara, în calitate de partener, a proiectului „Muster” precum şi asigurarea fondurilor necesare implementării acestui proiect, îndeplinindu-se prevederile legale în acest sens;
Având în vedere avizul favorabil al comisiei sociale;
În temeiul prevederilor art. 36 alin. (2) lit. „e“, alin. (7) lit. „a“, „c“ şi alin. (9), art. 45 alin. (2) lit. „d“ şi „f“ şi a art.115 alin. (1) lit. „b“ din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă implementarea de către Municipiul Sighişoara, în calitate de partener, a proiectului „MUSTER” – „Multi level governance for an Integrated, Sustainable, Regional development” („Administrarea pe mai multe nivele în vederea unei dezvoltări regionale integrate şi viabile”) finanţat  în  cadrul  Programului Europa pentru Cetăţeni. 

Art. 2.  Se aprobă participarea Municipiului Sighişoara la cheltuielile eligibile ale proiectului cu suma de 8.250 Euro, eşalonate astfel:

· anul 2015 – suma de 1800 EUR
· anul 2016 – suma de 3200 EUR
· anul 2017–  suma de 3250 EUR
 Art. 3.  Întreaga sumă prevăzută la art. 2 din prezenta hotărâre, va fi decontată de către Comisia Europeană. 

Art. 4.  Se încredinţează cu ducerea la îndeplinire a prevederilor prezentei hotărâri Instituţia  Primarului Municipiului Sighişoara, Viceprimarul Municipiului Sighişoara, Direcţia Economică şi Biroul Achizitii, Acccesare Fonduri Europene, Management proiecte.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va  aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  2 ex. Biroul Achizitii, Acccesare Fonduri Europene, Management proiecte.
  9 ex. 

A.B./G.V.

